മൃതദേഹം പണി നടക്കുന്ന കെട്ടിടത്തില് കുഴിച്ചിട്ട് കോണ്ക്രീറ്റ് ചെയ്തു ദൃശ്യം കണ്ടിട്ടില്ലെന്ന് പരേഷ് നാഥ് നിര്ദ്ദേശിച്ചത് സുഹൃത്ത് Begin typing your search... X ബംഗാള് മൂര്ഷിദാബാദ് സ്വദേശി അഷിക്കുല് ഇസ്ലാമിനെ ഇരിക്കൂറില് സുഹൃത്തുക്കള് കൊന്ന് കുഴിച്ചു മൂടിയ സംഭവത്തില് ഇനി പിടിയിലാവാനുള്ളത് മുഖ്യപ്രതി പരേഷ് നാഥ് മണ്ഡലിന്റെ സുഹൃത്ത് ഗണേഷ്. ദൃശ്യം സിനിമയെ ഓര്മ്മിപ്പിക്കുന്ന വിധം പണി നടന്നു കൊണ്ടിരിക്കുന്ന ശൗചാലയത്തില് മൃതദേഹം ചാക്കില് കെട്ടി കുഴിച്ചിട്ട് മുകളില് കോണ്ക്രീറ്റ് ചെയ്ത നിലയിലായിരുന്നു. ഇരിക്കൂര് പെരുവളത്ത് പറമ്ബില് താമസിച്ച് തേപ്പ് ജോലി ചെയ്ത് വരികയായിരുന്നു കൊല്ലപ്പെട്ട അഷിഖുല് ഇസ്ലാമും പ്രതിയായ പരേഷ്നാഥ് മണ്ഡലും ഗണേഷും. ജൂണ് 28 നാണ് സംഭവം നടന്നത്. അഷിഖുല് ഇസ്ലാമിനെ ചുറ്റിക കൊണ്ട് തലയ്ക്കടിച്ചും ശ്വാസം മുട്ടിച്ചുമാണ് കൊലപ്പെടുത്തിയത്. മൃതദേഹം ചാക്കിലാക്കി പണി നടന്നു കൊണ്ടിരിക്കുന്ന ശൗചാലയത്തില് ഒരു മീറ്ററോളം ആഴത്തില് കുഴിച്ചിട്ടു. അന്നുതന്നെ നിലം കോണ്ക്രീറ്റും ചെയ്തു. തൊട്ടടുത്ത ദിവസം പതിവു പോലെ രണ്ടു പേരും ഇവിടെ ജോലിക്കെത്തുകയും ചെയ്തു. അഷിഖുല് ഇസ്ലാമിനെ കാണാതായ അന്നു തന്നെ സഹോദരന് ഇരിക്കൂര് പൊലീസ് പരാതി നല്കിയിരുന്നു. മട്ടന്നൂരിലെ നിര്മാണ തൊഴിലാളിയാണ് സഹോദരന് മോമിന്. അന്വേഷണ തുടങ്ങിയതോടെ പരേഷും ഗണേഷും മുങ്ങി. ഇസ്ലാമിനെ കാണാതായ ദിവസം തന്നെ ഒപ്പം താമസിക്കുന്ന രണ്ടു പേര് മുങ്ങിയത് പൊലീസ് സംശയത്തിനിടയാക്കി. ഇവര് രണ്ടു പേരുടെയും ഫോണുകള് പിന്നീട് പ്രവര്ത്തിച്ചിരുന്നില്ല. കുറച്ചു നാളുകള്ക്ക് ശേഷം മണ്ഡലിന്റ ഫോണ് ഓണായതായി ശ്രദ്ധയില് പെട്ടു. മൊബൈല് ടവര് കേന്ദ്രീകരിച്ച് നടത്തിയ പരിശോധനയില് ഇയാള് മഹാരാഷ്ട്രയിലുണ്ടെന്ന് വ്യക്തമായി. ഇതാണ് പ്രതിയെ പിടികൂടുന്നതിലേക്ക് നയിച്ചത്. പണത്തിനു വേണ്ടിയായിരുന്നു കൊലപാതകമെന്നാണ് പൊലീസ് പറയുന്നത്. ദൃശ്യം സിനിമയുടെ മലയാള പതിപ്പോ ഹിന്ദി പതിപ്പോ കണ്ടിട്ടില്ലെന്നാണ് പരേഷ് നാഥ് മണ്ഡല് പൊലീസിന് മൊഴി നല്കിയത്. ഒപ്പമുണ്ടായിരുന്ന സുഹൃത്ത് ഗണേഷാണ് ശൗചാലയത്തില് കുഴിച്ചിടാമെന്ന് പറഞ്ഞതെന്നും പ്രതി പറഞ്ഞു, TAGS: Popular X TAGS: